
KINSHIP NAMES AS VOCATIVES IN FOLK SONGS FROM THE XANTHI RE- 
GION. The paper presents the kinship names as vocatives, appearing in folk songs from the Xanthi 
region excerpted from two collections (Pomaki. The Muslims of Rodopi (1995) by P. Theoharidis and 
Dry me, Burn me... (2012) by E. Ushev). Various ways of addressing the mother, the daughter, the son 
and other relatives are presented in the research comprising the kinship names of persons with blood 
and non-blood relations. The excerpted material is dominated by the female part, as the greatest variety 
and frequency of use is observed in vocatives to the mother, which confirms the thesis of the cult of 
the Great Mother and of the strong respect towards motherhood in the region’s past. The research 
covers the majority of traditional kinship names in the region, including diminutive nouns typical of 
the Rhodope dialects. Various vocatives with interesting meanings are detected in kinship names of 


persons with non-blood relations, which complete the picture of the common Bulgarian kinship names. 

Предмет на изследване в статията са роднинските названия като вокативи в народ- 


ните песни от Ксантийско, публикувани в два сборника (Theoharidis 1995 и Ushev 


2012). Представят се разнообразни начини за обръщение към майката, дъщерята, 


сина и други роднини, като се обхващат роднинските названия на лица с кръвно 


ис некръвно родство. 


Както отбелязва Н. Кокас в една своя публикация, досега не са направени доста- 


тъчно изследвания за организацията на семейството и родството при т. нар. помаци": 


1 Това са българоезични мюсюлмани, населяващи планински райони на България, Гърция, Турция. За термино- 
логичната пъстрота при назоваването на тази културно-религиозна общност в Родопите вж. Kanevska-Nikolova 
2014: 136-137. 

На Балканите повечето народи развиват патрилинеарни спускащи групи, докато структурата 
на еднолинейното родство е по-рядко срещана. Изглежда, че в случая на общностите на мюсюл- 
манските помаци ролята на жените е високо оценена. Поговорката Zhanáta за гагда dvash па 
дипудзо (Жената се ражда два пъти на света), която се казва в помашките села около Мики 
(Мустафчово), означава, че когато една жена се ожени и се премести в къщата на съпруга си, 
тя се ражда отново, животът й е подчинен на живота на съпруга й. От друга страна, в помашките 
села в района на Ксанти е доста често срещано сред хората да се обръщат към деца, като 
използват тяхното майчино име, сякаш принадлежат към нея, а не към баща си (...), което 
езнак на уважение към майчинството. Името на майката се използва особено за да се избегне 


объркване, когато има момчета, които споделят едно и също лично и бащино име (КоККаѕ 2012). 


Т. Цивян СЪЩО обръща внимание на доминацията на женското начало и по-спе- 


циално на култа към майката: 


В цялото многообразие на женския пантеон на балканския модел на света и функциите на жената 
в структурата на балканския свят отчетливо изпъква основната роля, възходяща към Великата 


Майка... (Тзгууап 1990: 87). 


Многобройните обръщения (нарицателните лични вокативи) към майката в раз- 
глежданите народни песни потвърждават тези твърдения. Сред тях най-висока фре- 
квентност има вокативът майко - в 38 песни, като в 5 от тях обръщението е придруже- 
но от частицата ле / льо, следван от умалителното обръщение майчинко - в 17 песни. 
Регистрирани са още няколко варианта на обръщение към майката - мамо (в 9 песни), 
мале ле (в 8 песни, като в една от тях фонетичният облик е майле ле), майчо (ле) 
- в 5 песни, майчице и майче - в по 2 песни, MOMO и майо? - в по 1 песен. Като 
несъщински роднински названия са употребени вокативите майчино, майци, майка 
‘маминото, т.е. като обръщения на майката към своето дете. 

В изследваните народни песни обръщението към бащата намира езикова реа- 
лизация чрез вокатива бобайка / бубайко, който се среща само в две песни от двата 
сборника. Диалектната дума бобайко е морфологично адаптиран побългарен вариант 
на турската дума baba “баща, аналогично на вуйко. 

При обръщенията към сина и дъщерята отново превес има женското начало 
- дощере / дощерйо/ю / дащиро / дощерко - в 18 песни, като в повечето от тях обръ- 
щението е придружено от определенията мое / майчина, докато вокативите сино/у ле 


/ льо, съйно ле, сине и синко се откриват в 14 песни от двата сборника. 


2 Вокативът майу е регистриран и в Калапот, Драмско (Архив на Общославянския лингвистичен атлас). 

По твърдението на Цивян, Всички елементи на универсума - Божии създания, 
са свързани помежду си в едно цяло и са привързани към човека чрез термините за 
родство - брат (Слънце, Вятър, Огън) и сестра (Луна, Вода, Земя); по този начин 
човекът се вписва в йерархията на универсума на равни начала (Тзгууап 1990: 7). Само 
в две песни са използвани обръщенията брате и сестро, но сестрата и братът са ос- 
новни персонажи в редица народни песни. Една от тях е За(х)ринка си йо торнала, 
в която хайдути хващат Заринка и тя ги моли: Хайдуте, братйе да ми сте / и йе 
сестрица да ви сом!; те и дават кървави ризи да пере, чи йо припознала братуне 
и почва да оплаква йеничка брата. Фолклорният мотив за тримата братя намира 
израз в многобройните варианти на песента Тримина братие дума сторихо / Тримина 
братйе градо градехо / Труице братйе кабуль сториха. 

Както отбелязва М. Китанова: основното противопоставяне в българската род- 
нинска терминология е кръвен - некръвен... (Кцапоуа 2013). Към дясната част на опо- 
зицията се отнасят термините за родство след женитбата или по сватовство (т.нар. 
едносъставни роднински названия на лица с некръвно родство). Роднинските OTHO- 
шения след женитбата много добре са илюстрирани в една от песните (У - 55)4, в която 


снахата се обръща последователно към представителите на новото си семейство: 


Йела, анайко, да вечериме! 
Вечери, гелйн, вечерили сме! 
Йёла, лёлчице, да вечериме! 
Вечери, снахо, вечерйли сме! 
Йела, дядо ле, да вечериме! 
Вечери, гелйн, вечерили сме! 
Йёла, миджо, да вечериме! 


Вечери, гелӣн, ... 


Термините за родство след женитбата в тази песен са представени чрез вокати- 
вите анайко, гелин, лелчице, снахо, дядо, миджо. В други песни от двата сборника са 
употребени и вокативите бабо (3), невесто / нивесту (3), булко (1), деверку (1). 

В Български тълковен речник като трето значение на същ. баба е посочено ‘майка 
на съпругата по отношение на съпруга; тъща’ (ВТК: 39), а като трето значение на дядо 
- ‘баща на съпругата; тъст’ (ВТК: 204). В цитираната по-горе народна песен вокативът 


дядо е употребен като обръщение към свекъра, а вокативът анайко - като обръщение 


3 Вж. Georgieva 2017: 129-130. 


4 У означава сборника на Ушев, а Т - на Теохаридис. Цифрите след тиретата означават номерата на песните 
в съответните сборници. 

към свекървата. При номинативна употреба обаче свекървата е назована с лексемата 
баба: баба и снаха ненавидят се. В друга песен вокативът бабо е употребен от момъка 
към майката на любимата - бъдещата тъща: Дай ми я, бабо, дай, дай, дай, / да станим, 
бабо, роднина. Следователно при обръщението към свекървата и към тъщата е налице 
семантично разграничение - регистрирани са две различни вокативни роднински 
названия: анайко ‘обръщение към свекървата и бабо обръщение към тъщата. 

Най-разнообразни са обръщенията към снахата. Освен общоупотребимите обръ- 
щения невесто, булко и снахо, които са с домашен произход, характерно е обръщени- 
ето гелин от диалектната дума гелина (от тур. gelin ‘булка, невеста; снаха). В цитира- 
ната по-горе песен роднинското название снаха е употребено като вокатив снахо 
с второто си значение ‘жена на брат или близък роднина (ВТК: 906) - като синоним 
на вокатива гелин. 

В разглежданата песен обръщенията лелчице и миджо са към сестрата и брата 
на съпруга. 3. Барболова посочва различните значения, с които се среща роднинско- 
то название леля в българските диалекти: 1) майчина сестра; 2) “бащина сестра; 
3) зълва; 4) действащо лице в сватбения обред (ВагЬо!оуа 2000: 398). В родопските 
говори това роднинско название се употребява и с четирите значения. В речника Бъл- 
гарска семейно-родова лексика (BSRL: 327) отново едно от значенията на леля е сестра 
на съпруг; зълва с обширен южнобългарски ареал, включващ Родопите и Беломори- 
ето (Сярско, Ксантийско, Гюмюрджинско, Дедеагачко). В конкретния случай умали- 
телното обръщение лелчице? може да е адресирано както към по-голяма, така и към 
по-малка сестра на съпруга. При другото обръщение миджо е налице по-тясна насо- 
ченост - към по-голям брат на съпруга (в BSRL: 363 като трето значение на миджо 
е дадено ‘брат на съпруг, девер’ без възрастова диференциация). Това се потвърждава 
от факта, че миджо и стрико означават и чичо, брат на баща. Деминутивният вокатив 
деверко пък е обръщение към по-малък брат на съпруга: Стани ми, стани, деверку... 
(У- 37). В BSRL: 166 за девер също е посочено значението ‘брат на съпруг без уточнение 
дали е по-малък или по-голям. Другото значение на девер е ‘шафер, а тази функция 
в сватбения обред в Родопите се изпълнява от по-малък брат на младоженеца. 

Обръщенията към любимата / любимия като потенциални роднини са следните: 
любе (26), което в повечето случаи е бело, мило, порво / първо, либе ле (3), любелин- 
ка (1), севдо / севдьо (5), севдице (мое) (3), севдинко (1), севди(м) (2), тасминко (1). 


Последният вокатив, употребен трикратно в песента Фатме, черночко момече (Т - 80), 


5 В друга песен (У - 9) изразът лельо мари се повтаря накрая на всеки втори стих като рефрен неадресирано, 
следователно не е вокативно роднинско название, а възглас, аналогичен на леле море. 

е преведен на гръцки като суоппивуп любима. Количественото съотношение между 
значенията на мъж, съответно жена, при вокатива любе / либе отново е в полза на 
женското начало. 

И така, женското начало доминира във вокативните форми на роднинските на- 
звания в народните песни от Ксантийско. Най-голямо разнообразие и честота на 
употреба се наблюдават при обръщенията към майката, което потвърждава тезата 
за култа към Великата Майка, за преклонението и уважението към майчинството. 
Застъпена е голяма част от роднинските названия, сред които се открояват характер- 
ните за родопските говори умалителни съществителни имена. Те са израз на нежност, 
гальовност, умиление, типични за южнородопския модел на света. При роднинските 
названия на лица с некръвно родство се откриват разнообразни вокативи с интересни 


значения, които допълват картината на общобългарските роднински названия. 


ПРИЛОЖЕНИЕ. 
ВОКАТИВНИ ФОРМИ НА РОДНИНСКИТЕ НАЗВАНИЯ В ДВАТА СБОРНИКА: 


. Анайко (У - 55). 

Баба (Т - 10), бабо (У ~ 25, 38). 

Бобайка (Т - 75), бубайко (У - 73). 

Брате (Т - 26); сестро (Т - 96). 

Деверку (У - 37). 

Дощере, -o (Т - 13, 16, 36, 50, 85, 86, 90, 94, 100, 11, 18; У - 27, 47, 71, 72), дощерйо/ю (У - 59, 72), 
дощерко (У - 59), дащиро (У - 69). 

Дядо ле (У - 55). 

Лелчице (У - 55); миджо (У - 55). 

Любе (Т - 3, 12, 18, 24, 38, 43, 49; У - 8, 14, 15, 29, 31, 32, 33, 34, 35, 41, 52, 55, 56, 57, 58, 63, 64, 76, 77), 
либе ле (Т - 81; У - 50, 75), любелинка (У -18). 

Майко (Т - 20, 21, 22, 27, 32, 35, 44, 46, 55, 56, 58, 64, 68, 75, 91, 93, 101, 14, 115; У - 7, 20, 28, 37, 41, 47, 50, 
53, 59, 60, 65, 71, 72, 73); майко ле / льо (У- 5, 39, 40, 42, 46); майчо (T - 28, 85, 94; У - 59), 
майчо ле (У - 6); майче (Т - 93, 18); майци (У - 59) и майка (У - бо) - маминото. 

Майчице (Т - 90, 93); майчинко (Т - 1, 13, 15, 48, 94, 14, 115; У - 7, 10, 27, 41, 47, 50, 53, 59, 71, 72); 
мале ле (Т - 64, 69, 72, 108, 13; У - 7, 28), майлеле (У - 36); мамо (T - 67, 79, 102, 11, 114; У - 19, 44, 
66, 69); момо (У - 19); майо (Т - 55). 

Невесто, нивесту (Т - 15, 26; У - 37), булко (У - 42), снахо (У - 55), гелин (У - 55). 

Севдо (Т - 42, 65; У - 22, 53), севдьо (У - 15), севдице (Т - 8, 80; У - 64), севдинко (Т - 80), севди(м) 
(T - 98, 103); кузум /тасминко ‘любима’/ (Т - 80). 

Сино (T - 1, 14), сино/у ле (T - 46, 69; У - 20, 36, 41, 55), съйно ле (У - 20), сино л(ь)о (T - из; У - 39), 
синко (Т - 115), сине (T - 44; У - 20). 

